ওয়েব ডেস্ক: নিজের পাড়াতেই মার খেলেন ছোটপর্দার পরিচিত অভিনেতা। হরিদেবপুরের ঘটনা। আক্রান্ত হয়েছেন জুনিয়র আর্টিস্ট সোহেল দত্ত। রবিবার সন্ধেয় বাবা-মায়ের সঙ্গে মন্দিরে যাচ্ছিলেন সোহেল। ধারাপাড়া রোড ও করুণাময়ী ব্রিজের কাছে, এক ব্যক্তির সঙ্গে কয়েকজনের হাতাহাতি হতে দেখেন তাঁরা। ওই ব্যক্তি সোহেলদের পরিচিত। সোহেল তাঁকে বাঁচাতে এগিয়ে গেলে তাকেও মারধর করা হয়। পুলিস সৌরভ সিং নামে এক যুবককে আটক করেছে। পুলিস জানিয়েছে, ওই সৌরভ সিং এক পার্টি থেকে ফিরছিল। মদ্যপ অবস্থায় গাড়ি চালাচ্ছিল সে। দুটি গাড়িকে ধাক্কাও মারে। তারপরেই সোহেলের পরিচিত ব্যক্তির সঙ্গে তার বচসা হয়। (পোষ্যদের জন্য কবরস্থান, সরকারি উদ্যোগে খুশি রাজ্যের পশুপ্রেমিরা)